Izoterma
Izoterma (grčki ισος - "isto", "jednako", i θερμη - "toplina") je crta iste temperature. Koristi se u meteorologiji kako bi se na vremenskoj karti označila mjesta u kojima vlada jednaka temperatura. Razmak između izotermi daje uvid u obim i brzinu promjena temperature u pojedinim područjima. Ovo gradiranje temperature je značajan podatak u prognoziranju vremena. Izoterme se koriste i u termodinamici.